laion/Wikipedia-Exotic huggingface dataset:
עירוני מודיעין

מועדון כדורגל עירוני מודיעין היא קבוצת כדורגל ישראלית מהעיר מודיעין, המשחקת בליגה א'. המועדון נוסד בשנת 2009, בעונת 2011/2012 העפיל לליגה ב' לראשונה בתולדותיה ובעונת 2021/2022 העפיל בפעם הראשונה לליגה א'. הקבוצה הוקמה בשנת 2009 ביזמת תושב העיר עיתונאי הספורט לשעבר בידיעות אחרונות דוד בן שימול וראש עיריית מודיעין מכבים רעות חיים ביבס, ומשחקה הראשון אי פעם התקיים בספטמבר 2009, במשחק נגד מכבי שגב שלום בליגה ג', שם היא ניצחה 1–5 בסיבוב השני של גביע המדינה לעונת 2009/2010. בעונתה הראשונה בליגה (2009/2010) סיימה מודיעין במקום השישי עם 23 נקודות ב-16 משחקים. בעונתה השנייה סיימה מודיעין במקום הרביעי עם 52 נקודות ב-24 משחקים. בעונתה השלישית (2011/2012) סיימה מודיעין במקום הראשון ולקחה את האליפות עם 79 נקודות ב-28 משחקים ועלתה לליגה ב'. באותה עונה שברה מודיעין שיא כשניצחה את הפועל רמלה בתוצאה הגבוהה 0–21. בעונתה הראשונה של מודיעין בליגה ב' (2012/2013) סיימה במוקם השביעי ובעונתה השנייה סיימה במקום הרביעי והעפילה לפלייאוף העלייה לליגה א' שם ניצחה הקבוצה 0–1 את בית"ר גבעת זאב, אך בסיבוב השני הפסידה 0–1 להפועל רהט מה שהשאיר אותה בליגה ב'. בעונתה השלישית סיימה מודיעין במקום השני, מרחק ארבע נקודות בלבד מבני אילת שעלתה על חשבונה לליגה א'. בעונת 2015/2016 וגם בעונה שאחריה סיימה מודיעין במקום החמישי. בעונת 2017/2018 סיימה הקבוצה במקום השמיני ובעונה שאחריה סיימה במקום השביעי. בעונת 2019/2020 סיימה מודיעין במקום ה-11, הנמוך ביותר אליו הגיעה בליגה ב'. בקיץ 2020 ולקראת עונת 2020/2021, קנתה עירוני מודיעין 12 שחקנים חדשים, ביניהם שלומי ארבייטמן (העונה כונתה על ידי האוהדים כ"עונת הגלאקטיקוס"), במטרה להעפיל לליגה א'. העונה נפתחה רק בחודש דצמבר והוקפאה בגלל התפשטות נגיף קורונה. ב-9 במרץ 2021 הוחזרה הליגה ומודיעין סיימה במקום הרביעי בבית א'. את עונת 2021/22 סיימה עירוני מודיעין במקום הראשון בליגה ב' דרום ב' והעפילה לראשונה בתולדותיה לליגה א'. ההישג הגיע לאחר ניצחון בתוצאה 0–2 במחזור האחרון של הפלייאוף, ב-2 באפריל 2022, על מכבי עירוני נתיבות, שהחזיקה עד למשחק במקום הראשון. בעונתה הראשונה של עירוני מודיעין בליגה א' (2012/2013) סיימה במוקם ה-11, לאחר שהשתתפה במאבקי תחתית. מאמנה של הקבוצה - שי מאור - התפטר במהלך עונה זו והפך להיות מנהל מקצועי, אותו החליף כדורגלן העבר חיים לוי. אצטדיונה הביתי של הקבוצה הוא אצטדיון עירוני מודיעין, המשמש את קבוצת הבוגרים ומכיל כ-500 מקומות עמידה. לאחר העפלתה של מודיעין לליגה הוחלט לשפץ את המגרש: להחליף את הדשא ולהקים עמדת שידור. תוכניות מ-2017 להרחבת המגרש לאלף מקומות ישיבה וקירויו מחדש הוקפאו בשל התוכנית לקדם בניית אצטדיון עירוני חדש שניתן יהיה להרחיבו לפי הצורך אף כמגרש לנבחרת הלאומית. בנות עירוני מודיעין עירוני מודיעין באתר ההתאחדות לכדורגל בישראל בגלל שמסי לא שיחק, באתר דאבל פס, 24 באוקטובר 2011 אבירם שקד, זה סופו של כל חלום, באתר "מודיעין ניוז", 8 במאי 2014 יונתן גינזבורג, ‏לראשונה בתולדותיה: מודיעין העפילה לליגה א', באתר ONE‏, 2 באפריל 2022 מודיעין NEWS, מאמן עירוני מודיעין סיים את תפקידו, כתבי מודיעין NEWS
Embers

"Embers" (בעברית: "גחלים") הוא שיר שהוקלט על ידי הזמר הבריטי ג'יימס ניומן. השיר יצג את הממלכה המאוחדת באירוויזיון 2021. ב-27 בפברואר 2020, רשות השידור הבריטית (BBC) הכריזה כי ניומן נבחר לייצג את הממלכה המאוחדת באירוויזיון 2020, עם השר "My Last Breath". ב-18 במרץ 2020, תחרות האירוויזיון לשנת 2020 בוטלה עקב מגפת הקורונה. ב-19 בפברואר 2021, רשות השידור הבריטית אישרה כי ניומן ימשיך לייצג את הממלכה המאוחדת באירוויזיון 2021. המהדורה ה-65 של האירוויזיון תתקיים ברוטרדם, הולנד ותורכב משני חצאי גמר ב-18 במאי וב-20 במאי 2021, ומגמר ב-22 במאי 2021. על פי כללי האירוויזיון, כל מדינה משתתפת, למעט המדינה המארחת (הולנד) וחמש המדינות הגדולות (גרמניה, צרפת, איטליה, ספרד והממלכה המאוחדת), נדרשת להיות אחת מעשר המדינות שיעפילו מאחד משני חצאי הגמר לגמר. כחברה בחמש המדינות הגדולות, הממלכה המאוחדת מעפילה אוטומטית לגמר. בגמר שנערך ב-22 במאי ניומן ביצע את השיר וסיים במקום האחרון כשקיבל אפס נקודות. סרטון השיר "Embers" באתר יוטיוב UK Eurovision 2020 entry and song confirmed as James Newman with 'My Last Breath' שגיא בן נון‏, בעקבות התפשטות הקורונה: בוטל אירוויזיון 2020, באתר וואלה, 18 במרץ 2020 James Newman will represent the UK at Eurovision 2021! "Rotterdam 2021–Eurovision Song Contest". European Broadcasting Union (EBU). אורכב מ-המקור ב-24 בדצמבר 2020. נבדק ב-24 בדצמבר 2020. {{cite web}}: (עזרה) "Rules–Eurovision Song Contest". European Broadcasting Union (EBU). אורכב מ-המקור ב-8 באפריל 2020. נבדק ב-24 בדצמבר 2020. {{cite web}}: (עזרה) Eurovision 2021 Results: Voting & Points, eurovisionworld
יחסי טאיוואן–מקסיקו

יחסי טאיוואן–מקסיקו הם היחסים הדיפלומטיים בין מקסיקו לרפובליקה הסינית (טאיוואן). שתי המדינות חברות ב-APEC. החל משנת 1949 שמרה מקסיקו על יחסים דיפלומטיים עם ממשלת קוומינטנג של הרפובליקה הסינית. עם זאת, היחסים הרשמיים בין מקסיקו לרפובליקה הסינית (טאיוואן) הסתיימו בשנת 1971 כאשר מקסיקו הצביעה בעד החלטה 2758 של העצרת הכללית של האו"ם שהכירה ברפובליקה העממית של סין (סין היבשתית) "כנציגה הלגיטימית היחידה של סין באומות המאוחדות". מאז אימוץ החלטת 2758 של האו"ם, מקסיקו מקיימת יחסים דיפלומטיים רשמיים עם סין היבשתית ויחסים דיפלומטיים לא רשמיים עם טאיוואן מאז 1972. על מנת לקדם את הסחר, בשנת 1990 פתחה מקסיקו משרד "שירותי סחר מקסיקני" בטאיפיי (שלא החזיק במעמד דיפלומטי). המשרד שודרג מאוחר יותר בשנת 1991 כך שיכלול אגף קונסולרי והוא נודע בכינוי "משרד המסחר, התיעוד והתרבות המקסיקני". בשנת 1993 פתחה טייוואן "משרד כלכלי ותרבות של טאיפיי" במקסיקו סיטי. שתי הנציגויות משמשות באופן לא רשמי כשגרירויות דה פקטו. בשנת 1991 הציעה ממשלת טאיוואן טיסות ישירות בין טאיוואן למקסיקו עם צ'יינה איירליינס לממשלתו של נשיא מקסיקו קרלוס סלינס, אולם מעולם לא נעשו פעולות לקידום ההצעה. באותה שנה, פקיד ממשל מקסיקני בכיר השתתף ביום הלאומי ה-42 של הרפובליקה הסינית. לאחר מספר מחאות של הרפובליקה העממית של סין על המקרה, סגן שר החוץ המקסיקני, אנדרס רוזנטל גוטמן, הבטיח לסיים את כל הביקורים של גורמים ממשלתיים מקסיקניים בטאיוואן. בשנת 1994 ביקר ראש ממשלת טאיוואן ליין ג'אן (אנ') במקסיקו ונפגש עם נשיא מקסיקו קרלוס סלינס והמועמד לנשיאות ארנסטו סדייו. גם מקסיקו וגם טאיוואן חברות ב-APEC. בנובמבר 2002 ביקר נציג הנשיא הטאיוואני יואן לי בלוס קאבוס שבמקסיקו כדי להשתתף בפסגת APEC‏. טאיוואן היא המשקיעה השלישית בגודלה במקסיקו מאסיה ושותפת הסחר התשיעית בגודלה של מקסיקו בעולם. בשנת 2018 הסתכם המסחר הכולל בין שתי המדינות בשווי של 8 מיליארד דולר. במאי 2012 נחתם מזכר לבדיקת הסכם סחר חופשי בין שתי המדינות. למקסיקו משרד קישור בטאיפיי המכונה "משרד המסחר, התיעוד והתרבות המקסיקני". לטאיוואן משרד קישור במקסיקו סיטי המכונה "המשרד הכלכלי והתרבותי של טאיפיי במקסיקו" (Oficina Económica y Cultural de Taipei en México)‏. מדיה וקבצים בנושא יחסי טאיוואן–מקסיקו בוויקישיתוף Mexican Ministry of Foreign Affairs: China United Nations Resolution 2758 Mexican Ministry of Foreign Affairs: Taiwan (in Spanish) Oficina Económica y Cultural de Taipei en México (in Spanish) Historia de las Relaciones Internacionales de México - Taiwán (in Spanish - pages 488 - 492) República de China sostiene consultas con varios países dentro del marco del APEC (in Spanish) Taiwán busca ser socio de México en el TPP (in Spanish) "Mexican Ministry of the Economy: Taiwan (in Spanish)". אורכב מ-המקור ב-2016-04-25. נבדק ב-2018-03-14. Taiwán y México firman memorándum de entendimiento - cooperación para la promoción del comercio bilateral (in Spanish) Mexican Trade Services, Documentation and Cultural Office (in Chinese and Spanish)
מבנים

האם התכוונתם ל... מבנים (כתב עת) – ירחון מקצועי בענף הבנייה שימור מבנים – פעולה אדריכלית-הנדסית לחידוש מבנים בעלי חשיבות היסטורית, תרבותית ואדריכלית הנדסת מבנים – תת-תחום של מדעי ההנדסה הריסת מבנים – פעולה הנדסית לפירוק מבנה קיים וסילוקו מבני הר הבית – אוסף מבנים על הר הבית מבני הפרסה (איילת השחר) – קבוצת מבנים בקיבוץ איילת השחר מבני קבורה עגולים בפלמחים – אתר מבנים עתיקים ליד פלמחים מבנה (פירושונים)
Tout l'univers

Tout l'univers (בעברית: כל היקום) הוא שיר שהוקלט על ידי הזמר השווייצרי גיונס טירס. ב-4 במרץ 2020, רשות השידור השווייצרית (SRF) הכריזה כי גיונס טירס נבחר לייצג את שווייץ באירוויזיון 2020, עם השיר "Répondez-moi". ב-18 במרץ 2020, תחרות האירוויזיון לשנת 2020 בוטלה עקב מגפת הקורונה. ב-2021, רשות השידור השווייצרית אישרה כי גיונס טירס ימשיך וייצג את שווייץ באירוויזיון 2021. המהדורה ה-65 של האירוויזיון התקיימה ברוטרדם, הולנד והורכבה משני חצאי גמר ב-18 במאי וב-20 במאי 2021, ומגמר ב-22 במאי 2021. על פי כללי האירוויזיון, כל מדינה משתתפת, למעט המדינה המארחת (הולנד) וחמש המדינות הגדולות (גרמניה, צרפת, איטליה, ספרד והממלכה המאוחדת), נדרשת להיות אחת מעשר המדינות שיעפילו מאחד משני חצאי הגמר לגמר. שווייץ שובצה להתמודדות בחציו השני של חצי הגמר השני. ב-20 במאי 2021, ביצע גיון את השיר בחצי הגמר, והגיע למקום הראשון עם 291 נקודות. ב-22 במאי, בגמר התחרות, הגיע גיון למקום השלישי עם 432 נקודות. מדיה וקבצים בנושא Tout l'univers בוויקישיתוף מידע על היצירה "Tout l'univers" באתר מיוזיק בריינז מידע על הסינגל "Tout l'univers" באתר מיוזיק בריינז מילות השיר "Tout l'univers" באתר Genius סרטון השיר "Tout l'univers" באתר יוטיוב Switzerland picks Gjon's Tears with French 'Repondez-moi' for Rotterdam שגיא בן נון‏, בעקבות התפשטות הקורונה: בוטל אירוויזיון 2020, באתר וואלה, 18 במרץ 2020 Gjon's Tears presents 'Tout l‘Univers' "Rotterdam 2021–Eurovision Song Contest". European Broadcasting Union (EBU). אורכב מ-המקור ב-24 בדצמבר 2020. נבדק ב-24 בדצמבר 2020. {{cite web}}: (עזרה) "Rules–Eurovision Song Contest". European Broadcasting Union (EBU). אורכב מ-המקור ב-8 באפריל 2020. נבדק ב-24 בדצמבר 2020. {{cite web}}: (עזרה) Semi-final 2: The 10 songs qualified for the Grand Final Eurovision 2021 Results: Voting & Points
רנה קורנרייך גליסן

רנה קורנרייך גליסן (באנגלית: Rena Kornreich Gelissen, נולדה בשם רנה קורנרייך; 24 באוגוסט 1920 – 8 באוגוסט 2006) הייתה אמריקאית ממוצא יהודייה ילידת פולין, שהתפרסמה בספר זכרונותיה, "הבטחתה של רנה: סיפורן של אחיות באושוויץ", סיפור הישרדותה במחנות הריכוז הנאציים עם אחותה דנקה. רנה נולדה בפולין קטן שבפולין לחיים ושרה קורנרייך. היו לה שלוש אחיות: גרטרוד, זוסיה ודנקה. היא ואחותה גדלו בטיליץ (אנ'), אך לאחר הפלישה הנאצית ברחו לסלובקיה. כדי להגן על האנשים שהסתירו אותה, היא הסגירה את עצמה לשלטונות הנאציים ונשלחה לאושוויץ. היא הייתה בטרנספורט הראשון של נשים יהודיות שיצא למחנה הריכוז אושוויץ, ב-25 במרץ 1942, טרנספורט שהגיע למחנה זה ב-26 במרץ. שם קועקעה במספר 1716, בהיותה האישה מספר 716 שנכנסה למחנה. שלושה ימים לאחר מכן הצטרפה אליה אחותה דנקה, שם התחשל ביניהן קשר חזק של אהבה וחמלה, שעזר להם לשרוד למעלה משלוש שנות כליאתן במחנה בתנאי רעב, עבודת פרך והתעללות. בשנים אלה חמקו רנה ואחותה בקושי מהניסויים הנאציים, עברו עבודות כפייה ובינואר 1945 הוצעדו בצעדת מוות למחנה הריכוז רוונסברוק. רנה ודנקה שוחררו בנוישטטט-גלווה (Neustadt-Glewe) (אנ') ב-2 במאי 1945. ההערכה היא כי הוריהם נרצחו באושוויץ. גורלה של אחותן זוסיה וילדיה לא ידוע. אחותם הבכורה, גרטרוד, היגרה לארצות הברית בשנת 1921. רנה ודנקה נסעו להולנד ועבדו עבור הצלב האדום הבינלאומי. ב-29 ביולי 1947 התחתנה רנה עם ג'ון גליסן, שהיה מפקד צוות הסיוע של הצלב האדום שהעניק לרנה ואחותה אוכל ומקלט בשנת 1945. בשנת 1954 היגרו רנה ומשפחתה לארצות הברית. בשנת 1951 היגרו דנקה ובעלה אליאס ברנדל לארצות הברית. הן נימקו זאת ברצונן לא לחיות באירופה של המלחמה הקרה או בכל מקום שבו תצטרכנה להתמודד שוב עם מלחמה או אלימות. בשיתוף עם הסופרת הת'ר דיון מקאדם, סיפרה רנה את סיפור הישרדותה במחנות הריכוז הנאצים הגרמנים עם אחותה הצעירה דנקה. הסיפור נעשה לספר שכותרתו "הבטחתה של רנה: סיפורן של אחיות באושוויץ", שיצא לאור בשנת 1995. הספר התקבל היטב, תורגם להולנדית בשם Rena's belofte, לסלובקית בשם Sestrin slub, וכן לגרמנית, ליפנית, ולטורקית, ורנה התראיינה רבות בנושא. רנה נפטרה בשנת 2006, יותר מ-60 שנה לאחר שחרורה, בקונטיקט, בגיל 85. רנה הותירה אחריה את בתה, סילביה ושלושת בניה, ג'וזף, פיטר ורוברט. היא קבורה בבית אל, קונטיקט. ארבע שנים אחר כך, בשנת 2010, נפטר בעלה של רנה, ג'ון, ונקבר לצידה. אחותה, דנקה, נפטרה ב-21 בנובמבר 2012. Gelissen, Rena Kornreich; Macadam, Heather Dune (1995). Rena's Promise: A Story of Sisters in Auschwitz. Boston, Mass.: Beacon Press. ISBN 978-0-8070-7068-0. OCLC 45728966. מאמר ב-The History Place מאמר, באתר של הת'ר דיון מקאדם ראיון שנתנה גליסן לקרן השואה של אוניברסיטת דרום קליפורניה, 1996 Times Online Obituary הספרים בספריית יד ושם Heather Dune Macadam, Rena’s Promise - site ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "רנה קורנרייך גליסן".
צביקה קראוס

צביקה קראוס (נולד ב-16 בנובמבר 1964) הוא קצין צה"ל במילואים בדרגת תת-אלוף, כיהן כקצין חימוש ראשי. קראוס נולד בחיפה ולמד בתיכון בסמ"ת. הוא בעל תואר ראשון במדעי החברה וחינוך מאוניברסיטת חיפה (1993), תואר שני במדע המדינה מאוניברסיטת חיפה (1995), ובוגר המכללה לביטחון לאומי ותואר שני בביטחון לאומי מאוניברסיטת חיפה (2008). שירת בצה"ל בחיל החימוש. שימש קצין חימוש באגד ארטילרי במילואים, קצין חימוש בחטיבת חי"ר במילואים ועוזר קצין חימוש באוגדת שריון סדירה. ב-1993 מונה למפקד סדנת רק"ם, לאחר מכן שימש קצין חימוש בבית הספר לשריון ועוזר קצין חימוש בבאלי"ש. ב-1998 מונה לקצין חימוש של אוגדת שריון במילואים וב-2000 לקצין חימוש של אוגדת יהודה ושומרון. ב-2002 מונה לראש ענף שדה ותורה במפקדת קצין החימוש הראשי. ב-2004 מונה לקצין החימוש של פיקוד הדרום בדרגת אל"ם. ב-2008 מונה למפקד מרכז ציוד לחימה וחלפים. בשנים 2010 עד 2014 כיהן כקצין חימוש ראשי. לאחר שחרורו הקים חברת ייעוץ פרטית. שימש דירקטור בגופים שונים בהם החברה לשיקום ולפיתוח הרובע היהודי, וקבוצת אברות תעשיות. קראוס הוא חבר תנועת הביטחוניסטים. נשוי לאסנת ואב לארבעה. מתגורר בקיבוץ כפר עזה. תת-אלוף צביקה קראוס, באתר עמותת חיל הטכנולוגיה והאחזקה ilya, ראיון עם תא"ל (במיל') צביקה קראוס: "מי שהספיד את השריון מבין עכשיו עד כמה הוא חיוני בדרך לניצחון", באתר הביטחוניסטים, ‏2024-02-08 תא"ל (מיל') צביקה קראוס - הביטחוניסטים, באתר הביטחוניסטים, ‏1 במרץ 2022
הדיבר ה-11

הדיבר ה-11 הוא סרט מ-1975 בבימויו של שלמה סוריאנו, הסרט יצא בהפקה משותפת ישראלית-גרמנית. הסרט נאסר לצפייה בישראל עקב תכניו הפורנוגרפיים. ביבי לוין הוא בחור כפרי ותמים החסר ניסיון במיניות, שעובר לגור בבית סבתו בתל אביב. על מנת להיות מקובל בחבורה השכונתית הוא צריך להוכיח את כישוריו המיניים. שכנתו הפתיינית עוזרת לו בתחום ומלמדת אותו אודות רזי המין. מספר שנים לאחר מכן הוא נהיה לאורגזמולוג, מומחה לאורגזמות, אך הוא מוצא את עצמו מואשם במשפט על פגיעה במוסר החברתי. קנוט רשקה - ביבי לוין מרי אקורה - אירמה, יצאנית צמרת מיכל בת-אדם - עורכת דין יוסי גרבר אברהם רונאי אביבה מרקס צחי נוי "הדיבר ה-11", במסד הנתונים הקולנועיים IMDb (באנגלית) "הדיבר ה-11", באתר ספר הקולנוע הישראלי "הדיבר ה-11", באתר אידיבי "הדיבר ה-11", במסד הנתונים הקולנועיים KinoPoisk (ברוסית)
העיניים של המדינה

"העיניים של המדינה" הוא ביטוי שנכנס לאוצר הביטויים הישראלי. מקורו בדבריו של בני מסס – לוחם מגדוד 51 של חטיבת גולני במלחמת יום הכיפורים, בריאיון לצוות טלוויזיה מהערוץ הראשון בתום הקרב על החרמון בחודש אוקטובר 1973. טוראי בני מסס נולד בטבריה וחי בה כל חייו. לאחר הניסיון הישראלי הראשון לכיבוש החרמון במלחמת יום הכיפורים, השתתף מסס גם בניסיון השני לכבוש את ההר, מבצע קינוח. מסס נשא את המא"ג – כלי הנשק הכבד ביותר במחלקה – ולחם באומץ לב בלתי רגיל. באחד מרגעי הקרב הקשים הוא נטל את המא"ג והסתער ללא היסוס, תוך קריאות עידוד לחבריו. הכתב הצבאי של הטלוויזיה הישראלית, מיכה לימור, שהכין כתבה על הקרב ההיסטורי, פגש על ההר את קומץ החיילים ששרדו מן הקרב. הוא בחר לראיין את הלוחם המאובק והמפויח בני מסס, אשר סיפר בלשון פשוטה ונטולת פאתוס על האירועים כפי שחווה אותם. בתשובה לשאלה מדוע הסתער קדימה, השיב כי ”אמרו לנו שהחרמון הוא העיניים של המדינה”. על פי עדויות שונות, בתדריך שנתן המח"ט אמיר דרורי לפני העלייה, הוא הסביר לחיילים את חשיבות הקרב הצפוי ואת חשיבותו של הרכס המשמש נקודת תצפית חשובה, והשתמש לראשונה בביטוי זה. וכך הוא ביטא זאת: "עיני כל המדינה נשואות לכאן". הראיון, ששודר בערב שבת בערוץ הטלוויזיה היחידי שראו אז תושבי ישראל, הותיר רושם עז. הביטוי השתרש והפך לסמלו של החרמון, ההר הגבוה ביותר במדינה, ממנו אפשר לצפות אל עומק שטחי האויב. ה"עיניים של המדינה" נותר חרוט גם כמייצג את אופייה המיוחד של מלחמת יום הכיפורים על הצלחותיה ועל כישלונותיה, כמו גם הטוראי הפשוט והאמיץ אשר השתמש בו. בני מסס נפטר ב-30 בנובמבר 2006 מדום לב בעיר הולדתו טבריה, בגיל 54. באמצעי התקשורת שימש הביטוי לתיאורם של אמצעי תצפית נוספים: לווייני הריגול של ישראל. יחידת הבקרה האזורית של חיל האוויר בהר מירון הביטוי שימש ליצירת המיצב "העיניים של המדינה" (1974) מאת מיכל נאמן. נפוצו גם פרפרזות של הביטוי: האוזניים של המדינה: כינוי ליחידת ההאזנה 8200 כינוי רווח לתפקיד התצפיתניות רפי מן, לא יעלה על הדעת – ציטוטים, ביטויים, כינויים ומטבעות לשון, הד ארצי הוצאה לאור, 1998, הערך "(ה)עיניים של המדינה", עמ' 228 הריאיון המדובר עם בני מסס עמית נבון עם אמיר דרורי, "גולני היה חייב לכבוש את החרמון", באתר nrg‏, 2 באוקטובר 2003 שרון רופא-אופיר ורועי מנדל, נעצמו "העיניים של המדינה", באתר ynet, 30 בנובמבר 2006 אלי אשכנזי, מת בני מסס, הלוחם שטבע את הביטוי "העיניים של המדינה", באתר הארץ, 30 בנובמבר 2006 אריה דיין, עוד קורבן של המלחמה ההיא, באתר הארץ, 8 בדצמבר 2006 דניאל דדון, הסיפור שטרם סופר: 13 שנה למותו של לוחם גולני האגדי בני מסס ז"ל, באתר Mynet העמק, ‏28 נובמבר 2019 שרון רופא-אופיר ורועי מנדל, נעצמו "העיניים של המדינה", באתר ynet, 30 בנובמבר 2006 אריה אגוזי, בייקונור, קזחסטאן, העיניים של המדינה, באתר ynet, 28 בדצמבר 2003 פליקס פריש, יחידת הבקרה האווירית: העיניים של המדינה, באתר ynet, 3 באפריל 2003 מתן חצרוני, ‏הצצה ל"אוזניים של המדינה": האנטנות של יחידת המודיעין 8200, באתר ‏מאקו‏, 20 באפריל 2014
ליכאדה

האם התכוונתם ל... ליכאדה (כפר) – כפר ורשות מוניצפלית לשעבר באוויה שביוון. הר ליכאדה וכף ליכאדה – הר וכֵּף המהווים את קצהו הצפון-מערבי של האי אוויה שביוון.
הלשון האבודה של העגורנים

הלשון האבודה של העגורנים הוא רומן שנכתב על ידי דייוויד לוויט(אנ') ופורסם לראשונה בשנת 1986. בשנת 1991 עובד הספר לסרט טלוויזיה בעל אותו שם. זהו הרומן הראשון של הסופר דייוויד לוויט (שהתמקד עד אז בסיפורים קצרים), ואחת מהיצירות הספרותיות הראשונות באורך מלא, בשפה האנגלית, שנכתבו באופן ישיר ובפתיחות על חיי ההומוסקסואלים, על סוגיית היציאה מהארון, ועל הקושי של אדם, שנטייתו המינית היא שונה, לחיות בחברה הטרוסקסואלית עוינת ובעלת דעות קדומות. הסיפור מתמקד בפיליפ, בחור הומוסקסואל צעיר, שיוצא מהארון בפני הוריו אוון ורוז. מה שמתחיל כסיפור רגיל ופשוט של "יציאה מהארון", הופך לדבר מורכב למדי, כאשר בהמשך העלילה מסתבר כי לאוון ולבנו פיליפ יש דברים רבים משותפים, יותר ממה שהקוראים היו יכולים להעלות על הדעת. מתברר, כי גם אוון, אביו של פיליפ, הוא הומוסקסואל, שלשווא ניסה להילחם בכך במהלך חייו, תוך שהוא נדרש להעמדת פנים כלפי עצמו וכלפי סביבתו, במשך כל השנים. אוון, החי חיים שמרניים וייתכן שאף מיושנים, חי כל חייו בפחד קיצוני שמא ייחשף. רוז, האם, שבמהלך שנות נישואיה בעלה לא נמשך אליה והמגע הגופני ביניהם הלך ופחת, מצאה את עצמה בוגדת בבעלה יותר מפעם אחת. היציאה מהארון של פיליפ, וחשיפתו העצמית בפני הוריו, חושפת את חיי השקר והצביעות של הוריו, בחייהם ההטרוסקסואליים הנורמטיביים כביכול. תת עלילה בתוך הרומן מספרת את סיפורם של שני בנים תאומים, שחיו בקרבת אתר בניה, ועקב הזנחה פושעת לא פיתחו שפת דיבור. הנוף היחיד שראו מהחלון היה עגורנים - מנופי בניה גדולים, בעבודתם. אותם אחים פיתחו במהלך התפתחותם שפה עשירה, המבוססת על תנועות העגורנים באתר הבנייה, שהייתה לשון ייחודית להם, שאיש מלבדם לא יכול היה להבין. אותה "לשון אבודה של העגורנים", המופיעה בתת-העלילה, היא מטפורה עשירה, לאופן התקשורת שאותו נדרשו הגייז לפתח, במהלך שנים של בדידות, של התפתחות בגיל ההתבגרות ולעיתים מאוחר יותר, תוך שהם נאלצים להסתיר את זהותם, את ה"אני" שבהם, ואת מושא אהבתם. חוויות אלה חייבו את חברי הקהילה הגאה לפתח "שפה" משל עצמם, ניואנסים קטנים, ביטויים ורמזים, שאיפשרו להם לדון או לרמוז על דברים באופן המובן רק להם, כאותה שפת העגורנים במשל שבסיפור[דרושה הבהרה]. חוויות אלה של בדידות הן משותפות לחלק גדול מחברי הקהילה הגאה, ומשותפות גם למיעוטים אחרים בהיסטוריה שנאלצו שלא לחשוף את זהותם בחברה עוינת, כדוגמת היהודים שחיו בחברה אנטישמית, ועוד.[דרושה הבהרה] "הלשון האבודה של העגורנים", במסד הנתונים הקולנועיים IMDb (באנגלית)
כיכר השוק

כיכר השוק היא כיכר המיועדת למסחר, בה מתקיים שוק. כיכר כזה הוא מאפיין חשוב של ערים וכפרים רבים ברחבי העולם. כיכר שוק היא אזור פתוח שבו נמצאים דוכני שוק המיועדים באופן מסורתי למסחר, בדרך כלל ביום מסוים בשבוע המכונה "יום שוק". כיכר שוק אנגלית טיפוסית מורכבת משטח מרובע או מלבני, או לפעמים רק הרחבה של הרחוב הראשי. הוא נמצא בדרך כלל במרכז העיירה, מוקף בבניינים מרכזיים כמו כנסיית הקהילה, בית העירייה, חנויות ומלונות, סניף הדואר, יחד עם חנויות קטנות יותר ושטחי עסקים. לפעמים יש במרכז הכיכר בניין שוק מקורה קבוע, והאזור כולו הוא מקום מפגש מסורתי של אנשים מקומיים, כמו גם מרכז מסחרי. כיכר השוק בדורטמונד, וסטפאליה, גרמניה כיכר השוק, הלסינקי , פינלנד הכיכר המרכזית, קרקוב, פולין כיכר עירונית מדיה וקבצים בנושא כיכר השוק בוויקישיתוף הגדרת כיכר השוק, באתר מילון קולינס אנגלי
צ'פל (פירושונים)

האם התכוונתם ל... צ'פל (אי) – אי על נהר דנובה בתחומי הונגריה צ'פל – רובע בעיר בודפשט, שוכן על חלקו הצפוני של האי צ'פל (יצרנית רכב) (אנ') – יצרנית כלי רכב הונגרית לשעבר מפעלי צ'פל - שם נוסף של תשלובת הפלדה והמתכת מנפרד וייס שפעלה בבודפשט באזור צ'פל
יחסי דרום סודאן – מצרים

יחסי דרום סודאן–מצרים הם היחסים הדו-צדדיים בין רפובליקת מצרים לרפובליקה של דרום סודאן. מצרים הכירה בדרום סודאן ב-9 ביולי 2011 – מה שהפך אותה למדינה השנייה שהכריזה על כך. בנוסף, ביקורו הרשמי הראשון של ראש ממשלת מצרים עיסאם שרף היה בח'רטום ובג'ובה לקראת התנתקות דרום סודאן מהמדינה. מספר ימים לאחר פרוץ מלחמת האזרחים בדרום סודאן ב-2013, שר החוץ של מצרים נביל פהמי ציין שמצרים "הקדישה תשומת לב רבה להתפתחויות האחרונות במשבר בדרום סודאן, והיא מעריכה את היציבות של דרום סודאן והיחסים האסטרטגיים בין מצרים לסודאן ברמה הממשלתית והלא ממשלתית." הוא הוסיף כי שליח מיוחד יישלח לדרום סודאן בדחיפות, כדי להרגיע את עמיתיהם הדרום סודאניים, שמצרים תעזור להם להתגבר על המשבר. המשלחת, שהונהגה על ידי סגן השר לענייני אפריקה חמדי סנד לוזה, הגיעה מאוחר יותר ב-27 בדצמבר, ונפגשה עם נשיא דרום סודאן סאלווה קיר מאיארדיט. בנוסף, שר ההגנה המצרי עבד אל-פתאח א-סיסי שלח מטוס צבאי שהכיל סיוע הומניטרי לדרום סודאן שתואר על ידי לוזה כ"משלוח קטן כדי לעזור לדרום סודאן להתגבר על משבר החירום ההומניטרי." המשלוח כלל בתוכו שמונה טונות של אוכל וסיוע רפואי. בנובמבר 2020 א-סיסי, שהפך בינתיים לנשיא מצרים, ביקר בדרום סודאן, מה שהפך אותו לנשיא מצרים הראשון שעשה זאת. Egypt officially recognises the new state of South Sudan - Region - World, Ministry of Foreign Affairs – Arab Republic of Egypt. (באנגלית) http://weekly.ahram.org.eg/2011/1041/eg1.htm http://news.xinhuanet.com/english/world/2013-12/24/c_132990326.htm http://www.dailynewsegypt.com/2013/12/28/egyptian-envoy-to-south-sudan-meets-with-salva-kiir/ http://allafrica.com/stories/201312271373.html Egypt sends urgent aid to South Sudan - Politics - Egypt, Ahram Online (באנגלית) https://www.sfgate.com/news/article/Egypt-leader-in-1st-South-Sudan-visit-talks-Nile-15759901.php
Tubular Bells

Tubular Bells (פעמונים צינוריים, כלי הנגינה צ'יימס) הוא אלבום הבכורה של המוזיקאי האנגלי מייק אולדפילד. האלבום יצא בשנת 1973. האלבום אינסטרומנטלי ברובו ומורכב מקטע מוזיקלי ארוך אחד. אולדפילד, שהיה בן 19 בעת הקלטת האלבום, ניגן על רוב כלי הנגינה באלבום. האלבום זכה להצלחה מתונה בהתחלה, אך זכה לתשומת לב עולמית בדצמבר 1973, כשנעימת הפתיחה שלו שומשה בפסקול הסרט מגרש השדים, מה שהוביל לעלייה במכירות האלבום שהעלו את תדמיתו של אולדפילד ותרמו לצמיחתה של קבוצת וירג'ין, שהאלבום היה האלבום הראשון שיצא במסגרת לייבל וירג'ין רקורדס שלה. האלבום מכר מעל ל-2.7 מיליון עותקים בממלכה המאוחדת וכ-15 מיליון עותקים ברחבי העולם. מידע על האלבום Tubular Bells באתר MusicBrainz מידע על האלבום Tubular Bells באתר AllMusic האלבום Tubular Bells באתר Discogs ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
Growing Up Is Getting Old

"Growing Up Is Getting Old" (בעברית: "להתבגר זה להזדקן") הוא שיר שהוקלט על ידי הזמרת הבולגרייה ויקטוריה גאורגייבה. השיר יצג את בולגריה באירוויזיון 2021. ב-25 בנובמבר 2019, רשות השידור הבולגרית הכריזה כי גאורגייבה נבחרה לייצג את בולגריה באירוויזיון 2020. ב-18 במרץ 2020, תחרות האירוויזיון לשנת 2020 בוטלה עקב מגפת הקורונה. ב-21 במרץ, רשות השידור הבולגרית אישרה כי גאורגייבה נבחרה לייצג את בולגריה גם באירוויזיון 2021. השיר נבחר באמצעות קדם פרטי בן שישה שירים מתוך מיני-אלבום הבכורה של גאורגייבה, A Little Dramatic. ב-10 במרץ 2021, הוכרז השיר הנבחר, "Growing Up Is Getting Old". ב-20 במאי 2021, גאורגייבה ביצעה את השיר בחצי הגמר השני של התחרות, והגיעה למקום השלישי עם 250 נקודות. ב-22 במאי, בגמר התחרות, הגיעה בולגריה למקום ה-11 עם 170 נקודות. מילות השיר "Growing Up Is Getting Old" באתר Genius סרטון השיר "Growing Up Is Getting Old" באתר יוטיוב שגיא בן נון‏, בעקבות התפשטות הקורונה: בוטל אירוויזיון 2020, באתר וואלה, 18 במרץ 2020 VICTORIA is back: Bulgaria confirms participation and singer for Eurovision 2021 Semi-final 2: The 10 songs qualified for the Grand Final Eurovision 2021 Results: Voting & Points